XHTML

**XHTML** ()  je značkovací jazyk podobný HTML, ale s prísnejšou syntaxou.
Zatiaľ čo HTML je aplikáciou SGML, veľmi pružného značkovacieho jazyka, XHTML je aplikáciou XML, obmedzenej podmnožiny SGML. XHTML 1.0 sa stalo odporúčaním W3C 26. januára 2000 a XHTML 1.1 zas 23. novembra 2010. XHTML podporujú všetky moderné prehliadače.

## Výhody jazyka XHTML
* Dokumenty XHTML sú súčasne dokumentmi XML. Takže môžu byť zobrazované, upravované a validované nielen prehliadačmi a WYSIWYG editormi ale tiež XML nástrojmi.
* XHTML dokumenty môžu byť vytvorené rovnako ako predtým s existujúcimi editormi s podporou HTML 4 a tiež v nových editoroch, ktoré podporujú jazyk XHTML priamo.
* Dokumenty XHTML môžu využívať aplikácie (napr. skripty, applety), ktoré pracujú s HTML objektovým modelom dokumentu, XML objektovým modelom dokumentu DOM alebo pomocou SAX-u (Simple API for XML).

## Výhody prechodu na jazyk XHTML
* Vývojári dokumentov a upravovatelia neustále objavujú nové spôsoby vyjadrenia svojich myšlienok prostredníctvom nových značiek. V XML je pomerne jednoduché pridať nové značky alebo ich atribúty. Rodina XHTML je navrhnutá tak aby prijatie takýchto rozšírení bolo možné prostredníctvom XHTML modulov. Tieto moduly umožnia použitie súčasných i nových vlastností pri vytváraní dokumentov.
* Stále sa objavujú nové možnosti prístupu k Internetu. Jazyk XHTML bol navrhnutý s ohľadom na kompatibilitu všetkých možných editorov a prehliadačov. Vďaka novým mechanizmom profilácie dokumentov budú servery a proxy servery schopné rýchlejšie a lepšie spracovať obsah dokumentu. Vďaka štandardizácii bude možné vytvoriť dokument podľa XHTML, ktorý bude použiteľný vo všetkých editoroch a prehliadačoch.

## Rozdiely medzi HTML a XHTML
XHTML 1.0 sa oproti HTML 4.01 nelíši. Oba obsahujú tri typy DTD - Strict, Transitional a Frameset. XHTML neobsahuje menej elementov ani menej atribútov. Až v XHTML 1.1 boli úplne odstránené niektoré elementy, ktoré sme mohli nájsť v Transitional a Frameset verziách (X)HTML. Jednotlivé prvky, ktoré spolu tematicky súvisia, boli v jazyku XHTML 1.1 zaradené do modulov. Bola pridaná možnosť rozšíriť XHTML 1.1 o jazyk MathML 2.0.

## Budúcnosť jazyka XHTML
W3C neskôr začalo pracovať na XHTML2, na tento účel vytvorili pracovné skupiny v marci 2007. Hlavnými rozdielmi je odstránenie všetkých atribútov upravujúcich vzhľad, rozmery a pozíciu prvkov jazyka. Jednotlivé moduly jazyka budú vyvíjané samostatne. Niektoré z nich sú už dokonca štandardizované (XForms, XLink, XPoint). XHTML2 nebolo nikdy vydané, pretože W3C ho už nepovažovali za nový štandard. Pracovná skupina bola rozpustená ku koncu roka 2009 a práca na XHTML2 ukončená. Prednosť dostal projekt pracujúci na vývoji HTML5. 

## Rozdiely v zápise medzi HTML a XHTML
Keďže XHTML je implementáciou XML, oproti HTML má niektoré dodatočné požiadavky, ktoré zjednodušujú jeho parsovanie a uľahčuje zapamätanie pravidiel človekom.

Značky musia byť písané malými písmenami.

Párové značky musia byť ukončené.
(Značka "option" sa v XHTML považuje za párovú.)

:HTML:

::`&lt;p&gt;Toto je odsek.`

::`&lt;tr&gt;&lt;td&gt;Prvá bunka&lt;td&gt;Druhá bunka`

::`&lt;option&gt;Možnosť 1`

:XHTML:

::`&lt;p&gt;Toto je odsek.&lt;/p&gt;`

::`&lt;tr&gt;&lt;td&gt;Prvá bunka&lt;/td&gt;&lt;td&gt;Druhá bunka&lt;/td&gt;&lt;/tr&gt;`

::`&lt;option&gt;Možnosť 1&lt;/option&gt;`

Nepárové značky musia obsahovať koncovú lomku.

:HTML:

::`&lt;br&gt;`

::`&lt;input type="text" name="text1"&gt;`

:XHTML:

::`&lt;br /&gt;`

::`&lt;input type="text" name="text1" /&gt;`

Vlastnosti musia byť uvedené v úvodzovkách alebo apostrofoch.

:HTML:

::`&lt;td colspan=3&gt;`

:XHTML:

::`&lt;td colspan="3"&gt;`

Vlastnosti musia mať vždy uvedenú hodnotu.

:HTML:

::`&lt;textarea readonly&gt;Nejaký text&lt;/textarea&gt;`

:XHTML:

::`&lt;textarea readonly="readonly"&gt;Nejaký text&lt;/textarea&gt;`

Aby prehliadač vedel v XML dokumente rozlíšiť XHTML od iných značkovacích jazykov (SVG, MathML), musí mať koreňový element () uvedený menný priestor.

:HTML:

::`<html lang="sk">`

:XHTML

::`<html xmlns="http://www.w3.org/1999/xhtml" lang="sk">`

## Zdroje
* https://www.w3.org/TR/xhtml2/
* http://www.zralog.cz/translate/TR/REC-xhtml1-20020801/index.html 
* http://etki.php5.sk/xhtmlSerial.php?c=x 
* https://www.networkworld.com/article/2259020/xhtml-2-language-dumped-in-favor-of-html-5.html

## Knihy
* Lednár, Matej.: Príručka programátora - Prehľadný sprievodca jazykmi XHTML 1.1, CSS 2.1 a JavaScript 1.5+ s úvodom do DOM. Bratislava: MLD Group, 2009, s.776. ISBN 978-80-89448-00-5
* Lednár, Matej.: Príručka programátora - Aplikujeme DOM s jazykmi XHTML, CSS a JavaScript. Bratislava: MLD Group, 2009, s. 207. ISBN 978-80-89448-01-2
* Lednár, Matej.: Príručka programátora - Prehľadný sprievodca jazykom XHTML 1.1. Bratislava: MLD Group, 2009, s.178. ISBN 978-80-89448-04-3

Kategória:W3C štandardy
Kategória:XML
Kategória:HTML
Kategória:Značkovacie jazyky